**ΣΧ.ΕΤΟΣ:2022-23**

**ΣΧ.ΜΟΝΑΔΑ: 3ο ΓΕΛ ΥΜΗΤΤΟΥ**

**ΕΚΘΕΣΗ ΑΠΟΤΙΜΗΣΗΣ ΕΡΓΑΣΙΩΝ ΟΜΙΛΟΥ**

**ΘΕΜΑ**: Αστικό περιβάλλον διαβίωσης

**ΥΠΕΥΘΥΝΟΙ ΕΚΠΑΙΔΕΥΤΙΚΟΙ:** Καρβούνη Μαρία (ΠΕ04.02) – Τσιαγγάλη Αγγελική(ΠΕ86)

Σκοπός των εργασιών του ομίλου ήταν η επαφή των μαθητών με το αστικό περιβάλλον της πόλης των Αθηνών και τις συνθήκες διαβίωσης των κατοίκων της.

Οι συναντήσεις του Ομίλου πραγματοποιούνταν μια φορά την εβδομάδα μετά τη λήξη του διδακτικού ωραρίου,όπως ορίζεται από το σχετικό ΦΕΚ. Οι μαθητές προέρχονταν από τις τάξεις Α’ και Β’ και χωρίστηκαν σε τρεις υποομάδες, που μελέτησαν τρεις διαφορετικές περιοχές του κέντρου της Αθήνας. Κάθε ομάδα περιηγήθηκε σε γειτονιές της Αθήνας, φωτογραφίζοντάς τες για να συλλέξει το απαιτούμενο υλικό. Οι περιοχές της Αθήνας τις οποίες επέλεξαν οι μαθητές για να μελετήσουν είναι:

* Το Θησείο και η ευρύτερη περιοχή.
* Το Γκάζι και η περιοχή γύρω από το παλαιό εργοστάσιο του Φωταερίου.
* Η Πλατεία Βάθης και η ευρύτερη περιοχή.

Οι μαθητές διαπίστωσαν ότι στις περιοχές όπου το περιβάλλον έχει πράσινο, πεζοδρόμηση, χαμηλή δόμηση και μειωμένη κυκλοφορία αυτοκινήτων, οι συνθήκες διαβίωσης των κατοίκων είναι πιο ανθρώπινες και επιδρούν θετικά στην ψυχική και σωματική υγεία των κατοίκων που διαμένουν εκεί.

Αντίθετα στις περιοχές, όπου υπάρχει πυκνή δόμηση, μεγάλη κυκλοφορία αυτοκινήτων, έλλειψη πρασίνου και ελεύθερου κοινόχρηστου χώρου, είναι παράγοντες που συντελούν στην υποβάθμιση της διαβίωσης των κατοίκων της περιοχής.

Το έργο του παρόντος ομίλου συνδυάστηκε με τις εργασίες των συμμαθητών τους οι οποίοι συμμετείχαν στον όμιλο με θέμα «Υποβάθμιση του περιβάλλοντος και οι επιπτώσεις του στην κλιματική αλλαγή» με υπεύθυνο καθηγητή τον κ. Κιζλαρίδη Νικόλαο. Στα πλαίσια της συνεργασίας αυτής οι μαθητές είχαν την ευκαιρία να πραγματοποιήσουν εκπαιδευτική επίσκεψη στην Τεχνόπολη στο Γκάζι και ξενάγηση στο μουσείο Φωταερίου, περιήγηση στις περιοχές Θησείο, Εθνικός κήπος και στην πλατεία Βάθης.

Συμπερασματικά, κρίνοντας από την προθυμία των μαθητών για συμμετοχή στις εργασίες του ομίλου και την εμπειρία που αποκόμισαν τόσο από τη μεταξύ τους συνεργασία όσο και από την επαφή τους με άλλους μαθητές , του άλλου ομίλου αποτιμάται ως ιδιαίτερα θετικό και ενθαρρύνουμε τους μαθητές να συμμετέχουν στο μέλλον σε ανάλογες δράσεις οι οποίες όχι μόνο διευρύνουν τις γνώσεις τους αλλά και καλλιεργούν τις κλίσεις και τις δεξιότητές τους και τους ευαισθητοποιούν σε θέματα περιβάλλοντος και κλιματικής αλλαγής.

Υμηττός, 15/5/2023

Οι υπεύθυνοι εκπαιδευτικοί

Καρβούνη Μ. (ΠΕ04.02) – Τσιαγγάλη Α.(ΠΕ86)